**Μουσείο Νεότερου Ελληνικού Πολιτισμού UNCLASSIFIED ACTIONS ΑΣΤΙΚΗ**

 **ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ**

****

**ΔΕΛΤΙΟ ΤΥΠΟΥ**

**ΠΡΟΣΕΞΕ ΜΗΝ ΝΥΧΤΩΘΕΙΣ ΕΙΣ ΤΗΝ ΠΑΛΑΙΟΧΩΡΑ: ΜΙΑ ΚΥΘΗΡΑΪΚΗ ΕΜΠΕΙΡΙΑ**

**Μια εμβυθιστική τρισδιάστατη ηχητική εμπειρία στο απόλυτο σκοτάδι**

Το Μουσείο Νεότερου Ελληνικού Πολιτισμού φιλοξενεί την πρεμιέρα της εμβυθιστικής (immersive) ηχητικής παράστασης **Πρόσεξε μην νυχτωθείς εις την Παλαιόχωρα: Μια κυθηραϊκή εμπειρία** της Unclassified Actions ΑΜΚΕ.

Με αφετηρία τη σειρά podcast που κυκλοφορεί ήδη στο spotify, οι αφηγήσεις της άυλης πολιτιστικής κληρονομιάς των Κυθήρων ζωντανεύουν προσκαλώντας τον θεατή σε ένα βιωματικό ταξίδι στο νησί και τον μεταφυσικό του κόσμο.

Μέσα στο απόλυτο σκοτάδι, τα μάτια σιωπούν και η αφήγηση ξεδιπλώνεται σαν τελετουργία, ντυμένη με τρισδιάστατα ηχοτοπία που αναπαριστούν το ανατριχιαστικό πέρασμα φαντασμάτων, το μαγεμένο τραγούδι των νεραϊδών, τους καλπασμούς και τις απόκοσμες κραυγές στις ρεματιές, το κλάμα των αβάπτιστων μωρών στις λαγκαδιές και τον εκκωφαντικό θόρυβο του **«**ξενολαού**»,** του τάγματος των ξωτικών και των δαιμόνων που παρελαύνει τις νύχτες, θρύλου που δημιουργήθηκε από τον απόηχο που άφησε στο συλλογικό ασυνείδητο η επιδρομή του πειρατή Μπαρμπαρόσα.

Η σκηνοθέτιδα **Ελίζα Σόρογκα** εμπνεύστηκε αυτή τη μη συμβατική προσέγγιση των κυθηραϊκών θρύλων και δοξασιών, αξιοποιώντας τις δυνατότητες της τεχνολογίας τρισδιάστατης ηχογράφησης (binaural recording). Τις ηχογραφήσεις πλαισιώνουν πρωτότυπα ηχοτοπία που καταγράφηκαν στον ίδιο το θρυλικό τόπο των Κυθήρων (ειδικά για το συγκεκριμένο project) και συνθέσεις του διεθνούς φήμης ηχητικού καλλιτέχνη και συνθέτη ηλεκτρονικής μουσικής **Jeph Vanger**.

Η δράση πραγματοποιείται σε απόλυτο σκοτάδι, με ατομικά ακουστικά κλειστού τύπου, ώστε να αναδειχθεί η καθαρά ηχητική φύση του έργου, απαλλαγμένη από κάθε οπτικό περισπασμό. Ο/Η θεατής γίνεται πρωταγωνιστής/στρια και βιώνει τον θρύλο που ξεδιπλώνεται γύρω του/της.

**Το έργο «Πρόσεξε μην νυχτωθείς εις την Παλαιόχωρα: μια κυθηραϊκή εμπειρία» είναι ένα ηχητικό ταξίδι στον κόσμο των θρύλων του Τσιρίγου, που φέρνει το** **παρελθόν στο μέλλον,** **διατηρώντας αναλλοίωτα τα στοιχεία της πολιτιστικής του ταυτότητας.**

**ΠΛΗΡΟΦΟΡΙΕΣ ΠΑΡΑΣΤΑΣΕΩΝ**

Αίθουσα εκδηλώσεων, **Μουσείου Νεότερου Ελληνικού Πολιτισμού**

Άρεως 10, Αθήνα (μετρό Μοναστηράκι)

Είσοδος ελεύθερη, απαιτείται κράτηση θέσεων.

**Παρασκευή 9, 10 & 11 Μαΐου, 6μμ & 7μμ.**

**Εδώ μπορείτε να κρατήσετε τις θέσεις σας:**

[**Παρασκευή 9 Μαΐου στις 6μμ**](https://www.eventbrite.com/e/1331089808449?aff=oddtdtcreator)

**Π**[**αρασκευή 9 Μαΐου στις 7μμ**](https://www.eventbrite.com/e/1331149827969?aff=oddtdtcreator)

**Σά**[**ββατο 10 Μαΐου στις 6μμ**](https://www.eventbrite.com/e/1331172315229?aff=oddtdtcreator)

**Σά**[**ββατο 10 Μαΐου στις 7μμ**](https://www.eventbrite.com/e/1331173027359?aff=oddtdtcreator)

**Κ**[**υριακή 11 Μαΐου στις 6μμ**](https://www.eventbrite.com/e/1331180780549?aff=oddtdtcreator)

[**Κυριακή 11 Μαΐου στις 7μμ**](https://www.eventbrite.com/e/1331188222809?aff=oddtdtcreator)

\*Η ηλεκτρονική κράτηση είναι απαραίτητη καθώς ο αριθμός των ατομικών ακουστικών είναι περιορισμένος.

Στην είσοδο θα σας δοθούν ατομικά ακουστικά κλειστού τύπου και μάσκες ύπνου, που θα σας επιτρέψουν να εστιάσετε στην ηχητική φύση του έργου χωρίς τους περισπασμούς του οπτικού περιβάλλοντος.

Η παράσταση είναι **κατάλληλη** για ηλικίες άνω των **16** ετών.

Φιλοξενία εκδήλωσης: **Μουσείο Νεότερου Ελληνικού Πολιτισμού- Υπουργείο Πολιτισμού**

[www.mnep.gr](http://www.mnep.gr)

 Museum of Modern Greek Culture

 museumofmoderngreekculture

Η δράση υλοποιείται με την παροχή αιγίδας και οικονομικής επιχορήγησης του **Υπουργείου Πολιτισμού - Διεύθυνση Νεότερης Πολιτιστικής και Άυλης Πολιτιστικής Κληρονομιάς.**

Σε συνεργασία με το **Κυθηραϊκό Ίδρυμα Πολιτισμού & Ανάπτυξης.**

Με την υποστήριξή του **Κυθηραϊκού Συνδέσμου Αθηνών.**

**ΤΑΥΤΟΤΗΤΑ ΔΡΑΣΗΣ**

ΚΑΛΛΙΤΕΧΝΙΚΗ ΟΜΑΔΑ

**Ελίζα Σόρογκα:** Σύλληψη / Σενάριο / Σκηνοθεσία

**Jeph Vanger:** Ηχητικός σχεδιασμός / Μουσική

ΕΡΕΥΝΗΤΙΚΗ ΟΜΑΔΑ

**Δέσποινα Δαμιανού**, Επίκουρη Καθηγήτρια στο Δημοκρίτειο Πανεπιστήμιο της Θράκης.

**Ελένη Χάρου- Κορωναίου**, Φιλόλογος, π. διευθύντρια Λυκείου Κυθήρων, π. Επιμελήτρια Eνετικού Αρχείου, Ιστορικός – Ερευνήτρια- π. προϊσταμένη στο Τοπικό Αρχείο Κυθήρων

Το σενάριο δημιουργήθηκε με άξονα τις πρωτότυπες αφηγήσεις των: Ελένης Χάρου, Κωνσταντίνου Κοντολέων, Πηνελόπης Βλαντή, Μανώλη Δαπόντε, Κοσμά Μεγαλοκονόμου, Γιώργου Κομηνού, Μανώλη Κασιμάτη και Παναγιώτη Πρωτοψάλτη.

ΠΡΩΤΑΓΩΝΙΣΤΟΥΝ

**Σοφία Σεϊρλή, Ελέσα Καράμπελα, Κωνσταντίνος Κοντολέων**

ΕΠΙΚΟΙΝΩΝΙΑ

**Σταματίνα Στρατηγού**

ΓΡΑΦΙΣΤΙΚΗ ΕΠΙΜΕΛΕΙΑ

**Μαρία Σιόρμπα**

ΗΧΟΛΗΨΙΑ

**Παναγιώτης Κυριακόπουλος, Δημήτρης Κουκουβάνης**

ΣΧΕΔΙΑΣΜΟΣ / ΥΦΑΝΤΟΥΡΓΙΑ ΜΑΣΚΩΝ ΥΠΝΟΥ (ΑΡΓΑΛΕΙΟΣ)

**Alexandra Bissa**

ΠΑΡΑΓΩΓΗ

**Unclassified Actions AMΚΕ**

DIGITAL MARKETING

**Βίκυ Κατσαβούλια**